Liubliana

Liubliana – miestas vidurio Slovėnijoje, prie Liublianicos upės; šalies sostinė. Miestas yra svarbiame rytų ir vakarų prekybos kelyje; netoliese yra Triesto miestas. Tai svarbus tarpinis punktas tarp vidurio Europos ir Adrijos jūros. Pramonės centras, gaminamas porcelianas, popierius, baldai, muilas, chemikalai, odos dirbiniai. Gerai išvystytas turizmas – mieste yra gražių panoramų, istorijos ir architektūros paminklų. 

Liublianos universitetas įkurtas 1595 m. Senamiestyje yra XII a. pilis, pastatyta ant mažos miškingos kalvelės šalia stataus upės slėnio. 1895 m. miestą ištiko žemės drebėjimas, tačiau pilis beveik nenukentėjo, o didžioji dalis miesto patyrė didesnių nuostolių, todėl daugelis senesnių Liublianos pastatų yra tik 100 metų amžiaus. Per Liublianicos upę yra virtinė tiltų, iš kurių žymiausi yra Trys tiltai, esantys greta Prešereno aikštės.

Dėl gausios XX a. pirmosios pusės architektūros sukurtos žymaus slovėnų architekto Jože Plečnik, 2021 m. Liubliana buvo UNESCO pripažinta kaip pasaulio paveldo objektas.

Sportas

Futbolas 
 NK Olimpija Ljubljana
 NK Interblock Ljubljana
 FC Ljubljana
 ND Slovan
 NK Svoboda Ljubljana

Miestai partneriai 
Liublianos miestai partneriai:

Galerija

Nuorodos 
 Oficiali svetainė
 Liublianos turizmo informacijos centras 
 Liublianos gidas

Išnašos 

Slovėnijos miestai
Sostinės